cyanic-selkie/wikianc huggingface dataset:
Αρκούδα των Άνδεων
Μορφολογία
Η γούνα είναι, γενικά, μαυριδερή αν και υπάρχουν διάφοροι χρωματισμοί, από κατάμαυρο έως σκούρο καφέ και κοκκινωπό. Όμως, το σημαντικότερο διαγνωστικό γνώρισμα του είδους είναι τα ανοιχτόχρωμα μπεζ ή τζίντζερ σημάδια στο πρόσωπο, τον λαιμό και το πάνω μέρος του στήθους, παρόλο που υπάρχουν άτομα χωρίς αυτό το χαρακτηριστικό. Ιδιαίτερα στην περιοχή των οφθαλμών, δημιουργούνται χαρακτηριστικές λεπτές γραμμές, που δίνουν την εντύπωση ότι, το ζώο «φοράει γυαλιά», κάτι που έδωσε μία από τις λαϊκές ονομασίες στην αρκούδα (βλ. Ονοματολογία). Μάλιστα, το μοτίβο και η έκταση αυτών των σημαδιών είναι ελαφρώς διαφορετικά σε κάθε άτομο και οι αρκούδες μπορούν να διακριθούν μεταξύ τους, σαν να διαθέτουν «δακτυλικά αποτυπώματα». thumb|right|400px|Τα χαρακτηριστικά ωχρά σημάδια στο πρόσωπο της αρκούδας των Άνδεων, δίνουν την εντύπωση ότι το ζώο «φοράει γυαλιά» Τα αρσενικά είναι κατά το 1/3 μεγαλύτερα από τα θηλυκά και, μερικές φορές, διπλάσια σε βάρος. Η ουρά είναι πολύ μικρή ενώ, σε σύγκριση με άλλα είδη, οι αρκούδες αυτές έχουν πιο στρογγυλεμένο πρόσωπο και κοντό, αλλά πλατύ ρύγχος. Μάλιστα, σε ορισμένα εξαφανισμένα είδη της υποοικογένειας Tremarctinae, αυτή η δομή του προσώπου πιστεύεται ότι ήταν προσαρμογή σε δίαιτα με ζωική ύλη, παρά τις διατροφικές προτιμήσεις των σύγχρονων ατόμων.
Η μόνιμη οδοντοφυΐα του θηλαστικού περιλαμβάνει 42 συνολικά δόντια, με τον εξής οδοντικό τύπο: Σε αντίθεση με τις άλλες αρκούδες της οικογενείας Αρκτίδες, των οποίων ο 4ος προγόμφιος έχει πιο ανεπτυγμένο πρωτοκωνίδιο (protoconid), -την παρειογλωσσικής περιοχής δομή του δοντιού για την κοπή σάρκας-, ο 4ος προγόμφιος της αρκούδας των Άνδεων έχει αμβλέα επάρματα, με τρεις αύλακες αντί για δύο, και μπορεί να έχει τρεις ρίζες, αντί των δύο που χαρακτηρίζουν άλλες αρκούδες. Τόσο τα χαρακτηριστικά των δοντιών, όσο και η μυοφυσιολογία του στόματος, είναι σχεδιασμένα για να υποστηρίζουν και να αντέχουν την ισχυρή τάση που αναπτύσσεται εκεί, κατά την άλεση και σύνθλιψη πολύ σκληρών, ινωδών φυτικών τροφών, κάτι που συμβαίνει και στο γιγαντιαίο πάντα.
Τροφή
Οι αρκούδες των Άνδεων, όπως και η πλειονότητα των άλλων ειδών αρκούδας, παρόλο που ανήκουν στα σαρκοφάγα, εν τούτοις η διατροφή τους περιλαμβάνει φυτικό υλικό, οπότε θεωρούνται παμφάγα. Το αξιοσημείωτο στην περίπτωση της αρκούδας των Άνδεων είναι ότι, τρέφεται κατά 95%, περίπου, με φυτικό υλικό και μόνον το υπόλοιπο 5% είναι ζωική ύλη, κάτι που σημαίνει ότι, είναι η πλέον φυτοφάγος αρκούδα. Φρούτα και παχύφυτα, αποτελούν τη συντριπτική αναλογία του διαιτολογίου, κυρίως τα σαρκώδη μέρη των φυτών των οικογενειών Bromeliaceae (Puya ssp., Tillandsia ssp., Guzmania ssp.) και Arecaceae (κυρίως μη-ανοιγμένα φύλλα). . Επίσης, καρδιές από μπαμπού, πόες Espeletia spp., βολβούς από ορχιδέες, ζαχαροκάλαμα και καλαμπόκι. Ωστόσο, οι διατροφικές συνήθειες του θηλαστικού μπορεί να αλλάζουν από περιοχή σε περιοχή, ανάλογα με τη διαθεσιμότητα συγκεκριμένων πόρων. Επειδή το ζώο είναι κατά βάσιν δενδρόβιο (βλ. Ηθολογία), η αναζήτηση τροφής γίνεται κυρίως στην κόμη των δένδρων, ενώ η αναζήτηση ζωικής ύλης -κυρίως σφάγια-, πραγματοποιείται στο έδαφος. Παρόλο που είναι μοναχικά ζώα, οι αρκούδες των Άνδεων έχουν παρατηρηθεί να τροφοδοτούνται κατά μικρές ομάδες, όταν οι πηγές τροφής είναι άφθονες.
Το διαιτολόγιο της αρκούδας των Άνδεων, συμπληρώνεται κατά 5% (-7%) με ζωική ύλη, κυρίως μικρά ελάφια, κουνέλια, ποντίκια και άλλα τρωκτικά, πουλιά στη φωλιά τους (ειδικά εκείνα που φωλιάζουν στο έδαφος), αρθρόποδα και θνησιμαία. Σύμφωνα με υποθέσεις, κάποιες αρκούδες επιτίθενται στα ζώα κτηνοτροφίας (λάμα, εγχώρια βοοειδή και άλογα), αλλά το πιο πιθανόν είναι να τα καταναλώνουν ως θνησιμαία. Πάντως, η παρουσία τους και μόνον στα κτήματα, προκαλεί τη μήνιν των αγροτών, επειδή εκείνοι πιστεύουν ότι επιτίθενται σε ζωντανά άτομα και, στην πλειονότητα των περιπτώσεων, τις θανατώνουν επί τόπου.
Ζωτικός χώρος
Παρά το γεγονός ότι, οι αρκούδες των Άνδεων είναι μοναχικά ζώα και τείνουν να απομονώνονται η μία από την άλλη για να αποφεύγουν τον ανταγωνισμό, δεν είναι εδαφικά ζώα. Τα αρσενικά αναφέρεται ότι κατέχουν μέση επιφάνεια ζωτικού χώρου 23 χλμ², κατά τη διάρκεια της υγρής περιόδου και 27 χλμ², κατά τη διάρκεια της ξηρής περιόδου. Τα θηλυκά αναφέρεται ότι κατέχουν 10 χλμ² και 7 χλμ² στις αντίστοιχες εποχές.
Αναπαραγωγή
Η γέννα περιλαμβάνει 1-3 (-4) κουτάβια, αν και 2 αρκουδάκια είναι ο μέσος όρος. Τα μικρά γεννιούνται με τα μάτια τους κλειστά και ζυγίζουν 300-330 γραμ., περίπου. Παρά το γεγονός ότι, η αρκούδα των Άνδεων δεν γεννά κατά τη διάρκεια του κύκλου χειμερίου ύπνου, όπως κάνουν οι «βόρειες» αρκούδες, οι γεννήσεις συνήθως συμβαίνουν σε ένα μικρό λημέρι (den) και το θηλυκό περιμένει μέχρι τα μικρά να μπορούν να δουν και να περπατούν άνετα, πριν τα πάρει μαζί της. Το μέγεθος της γέννας έχει συσχετιστεί -θετικά- τόσο με το βάρος του θηλυκού, όσο και την αφθονία και ποικιλία των τροφικών πόρων, ιδιαίτερα στον βαθμό που η καρποφορία είναι χρονικά προβλέψιμη. Τα μικρά μένουν, συχνά, με τη μητέρα τους για ένα (1) έτος προτού αρχίσουν να περιπλανώνται μόνα τους. Η αναπαραγωγική ωριμότητα εκτιμάται ότι επιτυγχάνεται μεταξύ 4-7 ετών και για τα δύο φύλα, αλλά αυτό έχει παρατηρηθεί αποκλειστικά σε αιχμάλωτα ζώα.
Θηρευτές και προσδόκιμο ζωής
Το μόνα αρπακτικά που απειλούν -κυρίως- τα μικρά κουτάβια είναι τα πούμα και, ενδεχομένως, άλλες αρσενικές αρκούδες των Άνδεων. Οι ιαγουάροι φαίνεται να αποφεύγονται συστηματικά, άλλωστε έχουν σημαντικά διαφορετικές προτιμήσεις ενδιαιτημάτων, που δεν συμπίπτουν με εκείνες της αρκούδας στα υψόμετρα που ζει η τελευταία. Ακόμη και αν υπάρχει επικάλυψη των ενδιαιτημάτων, γύρω στα 900 μ., αυτή είναι πολύ μικρή.
Σε γενικές γραμμές, η μόνη απειλή των ενήλικων ατόμων είναι ο άνθρωπος. Όταν συναντούν ανθρώπους, οι αρκούδες αντιδρούν με μειλίχιο και προσεκτικό τρόπο, εκτός και αν ο εισβολέας θεωρείται ως απειλή ή τα κουτάβια μιας μητέρας είναι σε κίνδυνο. Όπως και στα άλλα είδη, οι μητέρες είναι έντονα προστατευτικές στα μικρά τους και έχουν καταγραφεί επιθέσεις, ιδιαίτερα σε λαθροθήρες. Υπάρχει μόνο ένας (1) καταγεγραμμένος θάνατος ανθρώπου, που συνέβη ενώ το ζώο κινδύνευε από λαθροκυνηγούς.
Το μακροβιότερο άτομο σε αιχμαλωσία, στον Εθνικό Ζωολογικό Κήπο της Ουάσινγκτον, έζησε 36 χρόνια και 8 μήνες. Η διάρκεια ζωής στην άγρια φύση δεν έχει μελετηθεί επαρκώς, αλλά οι αρκούδες πιστεύεται ότι, συνήθως, ζουν έως 20 χρόνια ή και περισσότερο, εάν δεν υπάρξει ανάμιξη των ανθρώπων.
Απειλές
thumb|right|300px|Ενήλικη αρκούδα των Άνδεων σε ζωολογικό κήπο στην Ιαπωνία Η απώλεια και ο κατακερματισμός των οικοτόπων, η λαθροθηρία και η έλλειψη γνώσης σχετικά με την κατανομή και την κατάσταση της αρκούδας των Άνδεων είναι οι κυριότερες απειλές για το είδος αυτό. Μεγάλο μέρος της επικράτειας της αρκούδας των Άνδεων έχει κατακερματιστεί από τις ανθρώπινες δραστηριότητες, κυρίως από την επέκταση του γεωργικού «μετώπου». Σε ορισμένες περιοχές, τα ορυχεία, η ανάπτυξη οδικών δικτύων και η εκμετάλλευση πετρελαίου γίνονται ολοένα και μεγαλύτερη απειλή για τους πληθυσμούς του είδους. Αλλά και στις τοπικές κοινότητες, ο κίνδυνος έχει αυξηθεί λόγω απαλλοτριώσεων, απώλειας σύνδεσης των οικοτόπων μεταξύ τους, καθώς και εξαιτίας της ρύπανσης του εδάφους και των υδάτων.
Πολλοί πληθυσμοί αρκούδας έχουν απομονωθεί σε μικρές ή μεσαίες «συστάδες» ανέπαφων ενδιαιτημάτων, ιδίως στο βόρειο τμήμα του φάσματος κατανομής. Η κατάσταση τείνει να βελτιωθεί στο νότιο τμήμα της κατανομής, με μερικές μεγάλες «συστάδες» άγριας φύσης να παραμένουν. Παρ' όλα αυτά, η αύξηση του πληθυσμού των ανθρώπων και τα εθνικά σχέδια ανάπτυξης σε όλες τις τροπικές Άνδεις, συνεχίζουν να αποτελούν σημαντική αιτία του κατακερματισμού των οικοτόπων και να απειλούν τη συνδεσιμότητα μεταξύ των «συστάδων» άγριας ζωής.
Η λαθροθηρία αποτελεί σοβαρή απειλή σε όλο το φάσμα κατανομής της αρκούδας των Άνδεων. Πολλές αρκούδες, συχνά, σκοτώνονται μετά από καταστροφή καλλιεργειών, κυρίως καλαμποκιού, ή μετά από υποτιθέμενη επίθεση στο ζωικό κεφάλαιο. Επίσης, τμήματα του σώματος των ζώων, χρησιμοποιούνται για ιατρικούς ή τελετουργικούς σκοπούς και, σε ορισμένες περιοχές, το κρέας τους εκτιμάται ιδιαιτέρως. Ζωντανές αρκούδες, επίσης, συλλαμβάνονται και πωλούνται. Ακόμη, η ανθρωπογενής θνησιμότητα θέτει σε κίνδυνο τη βιωσιμότητα των μικρών εναπομεινάντων πληθυσμών.
Η έλλειψη εξειδικευμένων γνώσεων σχετικά με την κατανομή και την κατάσταση πληθυσμού της αρκούδας των Άνδεων αποτελεί πρόβλημα σε ολόκληρη την επικράτεια. Σε πολλές περιοχές, οι πληροφορίες σχετικά με την κατάσταση των πληθυσμών είναι ξεπερασμένες ή, ιδιαίτερα στο νότιο τμήμα της περιοχής, απλά ανύπαρκτες. Η απουσία των γνώσεων καθιστά δύσκολη την ανάπτυξη ρεαλιστικών σχεδίων διαχείρισης για τη διατήρηση του είδους, ή την παρακολούθηση τυχόν αλλαγών στην κατανομή του (που αντικατοπτρίζουν τις αλλαγές της κατάστασης του πληθυσμού). (Πηγή:
Κατάσταση πληθυσμού
Στα τέλη της δεκαετίας του 1990, χαρτογραφήθηκε η κατανομή του είδους και, εκτιμήθηκε σε επιφάνεια, 260.000 χλμ², περίπου. Με την εφαρμογή των ελάχιστων και μέσων υπολογισμών πυκνότητας, με οδηγό την αμερικανική μαύρη αρκούδα (Ursus americana), ο πληθυσμός του είδους εκτιμήθηκε στα 20.000 άτομα, περίπου. Έκτοτε, επιχειρήθηκαν νέες μέθοδοι καταγραφής του ολικού πληθυσμού, αλλά το μέγεθος του στατιστικού δείγματος και η περιοχή κάλυψης ήταν πολύ μικρά για να εξαχθούν ασφαλή συμπεράσματα.
Πρόγνωση
Είναι πιθανό ότι οι πληθυσμοί της αρκούδας των Άνδεων θα μειωθούν κατά περισσότερο από 30% μέσα σε ένα διάστημα 30 ετών. Η απώλεια ενδιαιτημάτων συνεχίζεται με ρυθμό 2-4% ετησίως, και το επίπεδο της εκμετάλλευσης φαίνεται να είναι υψηλό σε πολλά μέρη του φάσματος κατανομής. Αυτές οι απειλές δεν έχουν σταματήσει, ούτε υπάρχουν ενδείξεις ότι θα μειωθούν στο εγγύς μέλλον. Ακόμα κι αν πολλές προστατευόμενες περιοχές έχουν ιδρυθεί τα τελευταία 20 χρόνια και ακόμη περισσότερες αναμένεται να προστεθούν κατά τα επόμενα λίγα χρόνια, οι περιοχές αυτές προστατεύουν μόνο ένα κλάσμα του συνολικού βιοτόπου. Επιπλέον, ακόμη και εντός των προστατευόμενων περιοχών, οι αρκούδες είναι ευάλωτες στην καταστροφή των ενδιαιτημάτων και τη λαθροθηρία, επειδή πολλές περιοχές περιπολούνται ανεπαρκώς. Η ανάπτυξη του οδικού δικτύου και η επέκταση της γεωργίας λειτουργούν με ιδιαίτερα «ύπουλο» τρόπο, επειδή μειώνονται διαρκώς οι εκτάσεις των βιοτόπων, ενώ οι καλλιεργημένοι αγροί προσελκύουν αρκούδες, οι οποίες θανατώνονται από τους αγρότες. Η αύξηση της εξόρυξης μεταλλευμάτων και η εκμετάλλευση πετρελαίου δημιουργούν, επιπρόσθετα, σημαντικές απειλές για το είδος αυτό.
Πηγές
Κατηγορία:Αρκτίδες Κατηγορία:Θηλαστικά της Νότιας Αμερικής Κατηγορία:Πανίδα των Άνδεων
Μαργαρίτα της Σαβοΐας (1420-1479)
Βιογραφία
Ήταν η δεύτερη (επιζήσασα) κόρη του Αμεδαίου Η΄ κόμη, μετά δούκα της Σαβοΐας (αντίπαπα Φήλικα Ε΄) και της Μαρίας των Βαλουά, κόρης του Φιλίππου δούκα της Βουργουνδίας.
Οικογένεια
Παντρεύτηκε πρώτα το 1431 τον Λουδοβίκο Γ΄ των Βαλουά δούκα του Ανζού & τιτουλάριο βασιλιά της Νάπολης. Δεν απέκτησαν απογόνους και ο Λουδοβίκος Γ΄ απεβίωσε το 1434.
Το 1445 η Μαργαριτα έκανε δεύτερο γάμο, με το Λουδοβίκο Δ΄ των Βίττελσμπαχ εκλέκτορα του Παλατινάτου και είχε τέκνο:
Ο Λουδοβίκος Δ΄ απεβίωσε το 1449 και η Μεργαρίτα το 1453 παντρεύτηκε για τρίτη φορά, με τον Ούλριχ Ε΄ κόμη της Βυρτεμβέργης και είχε τέκνα:
Πηγές
Κατηγορία:Οίκος της Σαβοΐας Κατηγορία:Δούκισσες του Ανζού Κατηγορία:Κόμησσες της Προβηγκίας Κατηγορία:Πριγκίπισσες της Σαβοΐας Κατηγορία:Δούκισσες της Καλαβρίας Κατηγορία:Κόμισσες της Βυρτεμβέργης Κατηγορία:Εκλέκτειρες του Παλατινάτου Κατηγορία:Κόμησσες του Μαιν
Παγκόσμιο Πρωτάθλημα Στίβου 2022 – 400 μέτρα με εμπόδια ανδρών
Τα 400 μέτρα με εμπόδια ανδρών στο Παγκόσμιο Πρωτάθλημα Στίβου 2022 πραγματοποιήθηκαν στις 16, 17 και 19 Ιουλίου στο Χέιγουορντ Φιλντ.
Πρόγραμμα
Το πρόγραμμα είναι σε τοπική ώρα (UTC-7)
Σειρές
Οι πρώτοι 4 αθλητές κάθε σειράς (Q) και οι 4 επόμενοι καλύτεροι χρόνοι (q) προκρίνονται στους ημιτελικούς.
Ημιτελικοί
Οι δύο πρώτοι κάθε σειράς (Q) και οι δύο επόμενοι καλύτεροι χρόνοι (q) προκρίνονται στον τελικό.
Παραπομπές
400 Ε Αν
Εντισάρ Ελσάιντ
Πανδημία covid-19
Με την έλευση της πανδημίας COVID-19, η Ελσάιντ και το ίδρυμά της επικεντρώθηκαν στην αύξηση της ενδοοικογενειακής κακοποίησης που υπέστησαν πολλές γυναίκες. Με την απαγόρευση κυκλοφορία η οποία κρατάει τους άντρες μακριά από τη δουλειά και στα σπίτια για περισσότερες ώρες της ημέρας, το ποσοστό ενδοοικογενειακής κακοποίησης προβλεπόπαν να αυξηθεί. Επιπλέον, η σεξουαλική εκπαίδευση μειώθηκε κατά τη διάρκεια της πανδημίας, με αποτέλεσμα την αυξανόμενη αδυναμία πρόσβασης σε ασφαλείς σεξουαλικές πληροφορίες. Τέλος, η ευθύνη για τη διατήρηση της ασφάλειας των μελών της οικογένειας και της κοινωνικής απόστασης παρατηρήθηκε ότι συχνά βάρυνε τη μητέρα του νοικοκυριού, μαζί με τη γενική ευθύνη για την υγεία και τη φροντίδα της οικογένειας. Ως αποτέλεσμα, το ίδρυμα της Ελσάιντ αύξησε την παραγωγή του εκπαιδευτικού υλικού και στα τρία από αυτά τα θέματα, γεγονός που τους επέτρεψε να συνεχίσουν να έχουν αντίκτυπο, ακολουθώντας ταυτόχρονα τα ασφαλή πρωτόκολλα COVID.
Ακρωτηριασμός γυναικείων γεννητικών οργάνων
Η Ελσάιντ μίλησε ανοιχτά κατά του ακρωτηριασμού των γυναικείων γεννητικών οργάνων (FGM) στην Αίγυπτο, η οποία έχει τον μεγαλύτερο αριθμό γυναικών που έχουν υποβληθεί σε FGM σε σχέση με οποιαδήποτε άλλη χώρα. Ενέκρινε μέτρα που πήρε η αιγυπτιακή κυβέρνηση για την επιβολή αυστηρότερων ποινών για όσους καταδικάστηκαν για διάπραξη του FGM, αλλά μίλησε και για την πολιτιστική εδραίωση του FGM στην αιγυπτιακή κοινωνία. Η Ελσάιντ ανέφερε ανησυχίες ότι οι νόμοι δεν θα επιβληθούν και οι καταδίκες θα είναι λίγες και με μεγάλες χρονικές αποστάσεις μεταξύ τους.
Ελευθερία λόγου
Επιπλέον, η Ελσάιντ υποστήριξε την ελευθερία λόγου δύο νεαρών αιγύπτιων γυναικών που φυλακίστηκαν για "υποκίνηση ακολασίας" δημοσιεύοντας βίντεο στο TikTok, μία δημοφιλή εφαρμογή κοινωνικής δικτύωσης και διαμοιρασμού βίντεο. Οι δύο γυναίκες αντιμετώπισαν κατηγορίες εμπορίας ανθρώπων. Η Ελσάιντ επέκρινε την αδυναμία πολλών στην Αίγυπτο να προσαρμοστούν σε νέες πολιτιστικές αλλαγές που έχουν αναπτυχθεί ως αποτέλεσμα των κοινωνικών μέσων.
Η Ελσάιντ σχολίασε επίσης τους ασφαλείς χώρους, σημειώνοντας το τοπικό έργο Girl Zone στην αγροτική Μπένχα, κοντά στο Κάιρο, ότι ενώ υποστήριζε τον στόχο του έργου να ενθαρρύνει τα κορίτσια να ασχοληθούν με την κοινοτική εργασία, τον πολιτισμό και τον αθλητισμό, ο ασφαλής χώρος προώθησε, επίσης, τον διαχωρισμό, την απομόνωση και τις διακρίσεις. Σημείωσε ότι η δημιουργία ενός τέτοιου ασφαλούς χώρου θα γινόταν καλύτερα σε περισσότερο αγροτικές περιοχές όπως η Άνω Αίγυπτος, όπου οι γυναίκες αντιμετωπίζουν αυστηρότερους περιορισμούς και αποξένωση.
Παραπομπές
Κατηγορία:Ακτιβιστές
Κατάλογος νομισμάτων της Ελλάδας (1964-1973)
Τα νομίσματα του ελληνικού κράτους κατά την περίοδο 1964 - 1973 αντιστοιχούν στην περίοδο της βασιλείας Κωνσταντίνου Β´ στην Ελλάδα (ο οποίος έφυγε στο εξωτερικό το 1967), καθώς και την δικτατορία του Παπαδόπουλου κατά την περίοδο 1967 - 1973.
Περιγραφή
Οι παραστάσεις των νομισμάτων της περιόδου αυτής διακρίνονται σε 2 κύριες κατηγορίες, αυτή της περιόδου πριν την χούντα των συνταγματαρχών, όπου οι παραστάσεις είναι τυποποιημένες με τον βασιλικό θυρεό και τους Ηρακλείδες δίπλα του, και αυτή μετά το 1971 όταν τέθηκαν σε εφαρμογή οι παραστάσεις όπου εμφανίζεται ο φοίνικας με τον στρατιώτη και αντικαταστήθηκε ο βασιλικός θυρεός. Αξιόλογα νομίσματα της περιόδου είναι αυτό των 20 δραχμών με την παράσταση της Σελήνης (1973, ίδια παράσταση με τις 20 δραχμές του Παύλου αλλά σε μεγαλύτερο μέγεθος) η οποία αναδύεται έφιππη από τη θάλασσα, καθώς και το αργυρό 30δραχμο του 1964 στο οποίο μνημονεύεται ο γάμος του Κωνσταντίνου Β´ με την Άννα Μαρία. Τα νομίσματα κόπηκαν στην Αθήνα αλλά και σε διάφορα νομισματοκοπεία του εξωτερικού, με το πλέον ασύνηθες να είναι αυτό της Βομβάης για την κοπή των 5 δραχμών του 1970.
Σειρά 1973 Α΄
Η πρώτη σειρά νομισμάτων του 1973 παρουσιάζει τις εξής διαφοροποιήσεις από αυτές των προηγουμένων ετών:
Η σειρά αυτή "ξεχωρίζεται" από τις υπόλοιπες εκδόσεις της περιόδου 1964-1973, όχι μόνο λόγω των παραπάνω αλλαγών, αλλά και της μετέπειτα έκδοσης της δεύτερης σειράς του 1973, η οποία διαφέρει κατά πολύ σχεδιαστικά.
Πηγές
Κατηγορία:Ελληνικά νομίσματα
Ιωάννα της Νάπολης (1478-1518)
Βιογραφία
Ήταν η τρίτη κόρη (η 1η από τον 2ο γάμο) του Φερδινάνδου Α΄ της Νάπολης και της 2ης συζύγου του Ιωάννας των Τραστάμαρα, κόρης του Ιωάννη Β΄ της Αραγωνίας.
Οικογένεια
Παντρεύτηκε το 1496 τον ανιψιό της Φερδινάνδο Β΄ των Τραστάμαρα βασιλιά της Νάπολης. Δεν απέκτησαν απογόνους.
Παραπομπές
Κατηγορία:Οίκος της Τραστάμαρα Κατηγορία:Βασίλισσες της Νάπολης
Εκδόσεις των Windows Vista
Τα Windows Vista είναι διαθέσιμα σε έξι διαφορετικές εκδόσεις: Starter, Home Basic, Home Premium, Professional, Enterprise και Ultimate. Στις 5 Σεπτεμβρίου του 2006, η Microsoft ανακοίνωσε τη τιμολόγηση των εκδόσεων σε δολάρια. Οι εκδόσεις που πωλούταν στη λιανική ήταν διαθέσιμες σε εκδόσεις Full και Upgrade και αργότερα θα ενσωματώνονταν στο Service Pack 1. Εκτός από το Windows Vista Starter, όλες οι εκδόσεις υποστηρίζουν αρχιτεκτονικές επεξεργαστών 32-bit (x86) και 64-bit (x64). Η Microsoft σταμάτησε τη πώληση αντιγράφων των Windows Vista στα εμπορικά καταστήματα τον Οκτώβριο του 2010.
Windows Vista Starter
Αυτή η έκδοση πωλήθηκε σε 139 αναπτυσσόμενες χώρες σε 70 γλώσσες. Η Microsoft δεν το διέθεσε σε αναπτυγμένες τεχνολογικές αγορές όπως τις Ηνωμένες Πολιτείες, τον Καναδά, την Ευρωπαϊκή Ένωση, την Αυστραλία, τη Νέα Ζηλανδία ή άλλες αγορές υψηλού εισοδήματος όπως ορίζονται από τη Παγκόσμια Τράπεζα. Το Windows Vista Starter μπορεί επίσης να εγκατασταθεί από οπτικά μέσα για άλλες εκδόσεις του λειτουργικού συστήματος. Το Windows Vista Starter διαθέτει σημαντικούς περιορισμούς. Επιτρέπει μόνο συνολικά τρεις εφαρμογές να λειτουργούν ταυτόχρονα, δεν δέχεται εισερχόμενες συνδέσεις δικτύου, εμφανίζει ένα μόνιμο υδατογράφημα στη κάτω δεξιά γωνία της οθόνης και επιβάλλει ένα όριο μνήμης 1 GB και ένα μέγιστο ποσό 250 GB χώρου στο σκληρό δίσκο. Το Windows Vista Starter μπορεί να εκτελείται μόνο σε προσωπικούς υπολογιστές με τους επεξεργαστές Athlon XP, Duron, Sempron και Geode της AMD και τους επεξεργαστές Celeron, Pentium III και ορισμένα μοντέλα του Pentium 4 της Intel. Το Starter Edition διαθέτει ορισμένες ταπετσαρίες για την επιφάνεια εργασίας που δεν υπάρχουν σε άλλες εκδόσεις του λειτουργικού συστήματος.
Windows Vista Home Basic
Όπως και το Windows XP Home Edition, το Home Basic έχει ως στόχο βασικούς χρήστες που δεν απαιτούν προηγμένη υποστήριξη πολυμέσων για οικιακή χρήση. Αυτή η έκδοση δε διαθέτει το γραφικό περιβάλλον χρήστη Windows Aero με ημιδιαφανές εφέ γυαλιού, αλλά υποστηρίζει τη σύνθεση επιφάνειας εργασίας. Το Home Basic υποστηρίζει μια φυσική ΚΜΕ, αλλά με πολλαπλούς πυρήνες, και η έκδοση 64-bit υποστηρίζει πάνω από 8 GB μνήμη RAM.
Αυτή η έκδοση περιλαμβάνει το Windows Firewall, ρυθμίσεις γονικών ελέγχων και τη συλλογή φωτογραφιών των Windows. Περιλαμβάνεται επίσης το Windows Movie Maker, αλλά χωρίς υποστήριξη δημιουργίας βίντεο υψηλής ευκρίνειας.
Windows Vista Home Premium
Το Windows Vista Home Premium υποστηρίζει πρόσθετα χαρακτηριστικά που προορίζονται για το τμήμα της εγχώριας αγοράς, όπως η υποστήριξη για τη δημιουργία και εγγραφή DVD και το Windows Media Center με υποστήριξη για τα Extenders και το Xbox 360. Το Home Premium περιλαμβάνει επίσης παιχνίδια όπως το Chess Titans, το InkBall και το Mahjong Titans, και περιλαμβάνει υποστήριξη για προβολείς δικτύου, οθόνες αφής και βοηθητικές οθόνες μέσω του Windows SideShow. Το Home Premium υποστηρίζει 10 ταυτόχρονες συνδέσεις δικτύου SMB (σε σύγκριση με 5 στο Home Basic).
Η έκδοση του Meeting Space που συμπεριλαμβάνεται επίσης επιτρέπει στους χρήστες να δημιουργούν συνεδριάσεις. Όπως το Home Basic, το Home Premium υποστηρίζει μόνο μία φυσική ΚΜΕ, αλλά υποστηρίζει και πολλαπλούς πυρήνες. Η έκδοση 64-bit υποστηρίζει έως και 16 GB μνήμη RAM.
Windows Vista Business
Το Windows Vista Business Edition έχει ως στόχο την επιχειρηματική αγορά. Περιλαμβάνει όλες τις δυνατότητες του Home Basic, με εξαίρεση τους γονικούς ελέγχους και το θέμα των Windows Vista Standard. Το Business Edition υποστηρίζει έως δύο φυσικές ΚΜΕ, και η έκδοση 64-bit υποστηρίζει 128 GB μνήμη RAM.
Windows Vista Enterprise
Αυτή η έκδοση στοχεύει στην επιχειρηματική κατηγορία της αγοράς και διαθέτει ένα υπερσύνολο του Vista Business. Τα πρόσθετα χαρακτηριστικά περιλαμβάνουν υποστήριξη για πακέτα MUI (Multilingual User Interface), BitLocker Drive Encryption και υποστήριξη εφαρμογών UNIX. Αυτή η έκδοση θα διανέμεται μέσω της Microsoft Software Assurance (SA). Δεδομένου ότι οι κλάσεις του Vista Enterprise αποτελούν όφελος της Microsoft Software Assurance, περιλαμβάνει αρκετά οφέλη μόνο από τη SA, συμπεριλαμβανομένης μιας άδειας που επιτρέπει την εκτέλεση έως και τεσσάρων εικονικών μηχανών που εκτελούν ένα μείγμα εκδόσεων των Vista, πρόσβαση στο Virtual PC Express και ενεργοποίηση μέσω VLK. Το Windows Vista Enterprise υποστηρίζει πάνω από δύο φυσικές ΚΜΕ, και η έκδοση 64-bit υποστηρίζει 128 GB μνήμη RAM.
Windows Vista Ultimate
Το Windows Vista Ultimate συνδυάζει όλες τις δυνατότητες των εκδόσεων Home Premium και Business και περιέχει τα "Ultimate Extras". Η έκδοση 64-bit υποστηρίζει έως και 128 GB μνήμη RAM.
Εκδόσεις για ενσωματωμένα συστήματα
Δύο επιπλέον εκδόσεις των Windows Vista έχουν κυκλοφορήσει για χρήση από προγραμματιστές ενσωματωμένων συσκευών. Η Microsoft παραθέτει τις απαιτήσεις συστήματος για αυτές τις εκδόσεις ως τις ίδιες με αυτές για προσωπικούς υπολογιστές. Αυτές οι εκδόσεις έχουν άδεια αποκλειστικά για την ανάπτυξη ενσωματωμένων συσκευών.
Windows Vista Business for Embedded Systems
Αυτή η έκδοση αντικατοπτρίζει το σύνολο χαρακτηριστικών του Windows Vista Business.
Windows Vista Ultimate for Embedded Systems
Αυτή η έκδοση αντικατοπτρίζει το σύνολο χαρακτηριστικών του Windows Vista Ultimate. Περιλαμβάνει δυνατότητες που δεν υπάρχουν στο Windows Vista Business for Embedded Systems, όπως το BitLocker Drive Encryption, το υποσύστημα για εφαρμογές που βασίζονται στο UNIX και το Virtual PC Express.
Αναβάθμιση
Μια λύση για αυτόν τον περιορισμό αναφέρθηκε από τον Πολ Θύροτ, ο οποίος δήλωσε ότι οι χρήστες θα πρέπει να είναι σε θέση να εκτελέσουν μια πλήρη εγκατάσταση των Windows Vista μέσω μέσων αναβάθμισης παρακάμπτοντας τη προτροπή για την εισαγωγή μιας άδειας κατά τη διάρκεια της εγκατάστασης και στη συνέχεια την επανεγκατάσταση του λειτουργικού συστήματος κατά τη προηγούμενη εγκατάσταση. Αυτό ουσιαστικά επιτρέπει στους χρήστες που αγόρασαν την έκδοση αναβάθμισης να εκτελέσουν μια πλήρη εγκατάσταση λιανικής. Αν και αυτή η λύση είναι πράγματι δυνατή, η Microsoft είχε προειδοποιήσει ότι οι χρήστες που εκτελούν μια πλήρη εγκατάσταση του λειτουργικού συστήματος μέσω αυτής της μεθόδου χωρίς γνήσια άδεια για μια προηγούμενη έκδοση θα παραβίαζαν τη συμφωνία αδειοδότησης τελικού χρήστη των Windows Vista.
Οι χρήστες μπορούν να αναβαθμίσουν από τα Windows XP στα Windows Vista ή να αναβαθμίσουν από μία έκδοση των Windows Vista σε μια άλλη. Ωστόσο, η αναβάθμιση από μια έκδοση 32-bit σε μια έκδοση 64-bit ή υποβάθμιση από μια έκδοση 64-bit σε μια 32-bit απαιτεί καθαρή εγκατάσταση. Απαιτείται επίσης καθαρή εγκατάσταση για υπολογιστές με Windows 2000 ή μια παλαιότερη έκδοση των Windows.
Παραπομπές
Κατηγορία:Windows Vista
Σοφία Μανωλάκου
Βιογραφικό
Γεννήθηκε το 1987 στην Αθήνα ενώ πέρασε τα παιδικά και εφηβικά της χρόνια στη Λακωνία (στο χωριό Κροκεές) μετά το διαζύγιο των γονιών της. Επέστρεψε στην Αθήνα σε ηλικία 17 ετών, όταν ξεκίνησε τις σπουδές της στο Τμήμα Οικονομικών Επιστημών του Εθνικού και Καποδιστριακού Πανεπιστημίου Αθηνών. Συνέχισε τις σπουδές της για τα επόμενα τρία χρόνια στη συγκεκριμένη σχολή ενώ παράλληλα έκανε κάποια σεμινάρια υποκριτικής στο Θέατρο των Αλλαγών. Το 2009, ξεκίνησε και επίσημα τις σπουδές της ως ηθοποιός στην Ανωτέρα Δραματική Σχολή Πέτρα απ' όπου αποφοίτησε τρία χρόνια μετά.
Παράλληλα με τις σπουδές της ως ηθοποιός έκανε τις πρώτες εμφανίσεις στην τηλεόραση. Αρχικά έκανε το ντεμπούτο της στη μικρή οθόνη το 2007 με ένα μικρό ρόλο στον δεύτερο κύκλο της καθημερινής σειράς του ANT1 «Έρωτας». Ακολούθησε μία έκτακτη εμφάνιση στη σειρά «Λόλα» το 2008. Από το 2008 μέχρι το 2010 συμμετείχε στο τηλεπαιχνίδι του Mega Channel «Η εκδίκηση της ξανθιάς», με παρουσιαστή τον Γιώργο Λιάγκα, όπου υπήρξε αρκετές φορές νικήτρια του επεισοδίου. Το 2009 έκανε μία σύντομη εμφάνιση στην κωμική σειρά «Λίτσα.com».
Τη σεζόν 2013-2014 ήταν μέρος του καστ της κωμικής σειράς «Δια Ταύτα» στον Alpha, σε σκηνοθεσία Λάκη Λαζόπουλου, όπου υποδυόταν την Ελεάνα τη γραμματέα του δικαστηρίου όπου λάμβαναν μέρος οι ιστορίες της σειράς. Την επόμενη σεζόν είχε έναν από τους πρωταγωνιστικούς ρόλους στην κωμική σειρά «Τρίχες» στον ANT1, σε σκηνοθεσία Αλέξανδρου Ρήγα, όπου έπαιξε μαζί με τον Νίκο Μουτσινά, τη Βασιλική Ανδρίτσου και τον Αντώνη Βλοντάκη. Το 2015 έκανε το κινηματογραφικό της ντεμπούτο στην κωμωδία του Χρήστου Δήμα «Amore Mio». Τη σεζόν 2015-2016 ήταν συμπαρουσιάστρια της Ντορέττας Παπαδημητρίου στην ψυχαγωγική πρωινή εκπομπή του Mega Channel «Καλημερούδια». Την ίδια περίοδο συμμετείχε στην τηλεταινία «Αγάπα σαν να μην υπάρχει αύριο!» στο ίδιο κανάλι. Επέστρεψε τηλεοπτικά τη σεζόν 2017-2018 παρουσιάζοντας την καθημερινή εκπομπή μαγειρικής «Κάθε μέρα Chef» μαζί με τον Βαγγέλη Δρίσκα στον τηλεοπτικό σταθμό epsilontv. Το 2018 υποδύθηκε μία δημοσιογράφο στα πρώτα επεισόδια της δραματικής σειράς «Η Επιστροφή» στον ANT1. Την ίδια χρονιά εντάχθηκε στο πρωταγωνιστικό καστ της καθημερινής σειράς «Ο Πρίγκιπας της Φωτιάς» στο Open TV υποδυόμενη την Ντιάνα Χατζή. Το 2021 πρωταγωνίστησε στην καθημερινή σειρά του Mega Channel, «Έξαψη» ενώ τη σεζόν 2021-22 πρωταγωνιστούσε στη σειρά «Το αύριο μας ανήκει» στο ίδιο κανάλι Τη σεζόν 2022-2023 πρωταγωνίστησε στη σειρά Παγιδευμένοι  του ΑΝΤ1
Τηλεόραση:
Προσωπική ζωή
Από το 2009 είναι σε σχέση με τον επίσης ηθοποιό Σπύρο Σπαντίδα.
Παραπομπές
Κατηγορία:Ελληνίδες ηθοποιοί κινηματογράφου Κατηγορία:Ελληνίδες ηθοποιοί τηλεόρασης Κατηγορία:Ελληνίδες ηθοποιοί θεάτρου
Πόγκον Στσέτσιν
Η ΜΚΣ Πόγκον Στσέτσιν (MKS Pogoń Szczecin) είναι πολωνικός επαγγελματικός ποδοσφαιρικός σύλλογος, με έδρα το Στσέτσιν της Δυτική Πομεράνιας.
Ιστορία
Ο σύλλογος ιδρύθηκε από τους Πολωνούς του Λβουφ (τώρα Λβιβ, Ουκρανία), οι οποίοι μεταφέρθηκαν δυτικά μετά την προσάρτηση των ανατολικών εδαφών της Πολωνίας από τη Σοβιετική Ένωση το 1945. Οι ιδρυτές της Πόγκον Στσέτσιν ήταν προηγουμένως υποστηρικτές της Πόγκον Λβουφ και τα χρώματα του νέου συλλόγου, αντανακλούν αυτά του παλιού συλλόγου τους. Η Πολόνια Μπίτομ και η Όντρα Οπόλε, επίσης ιδρύθηκαν ή αναζωογονήθηκαν από τους πρώην κατοίκους του Λβουφ.
Ο πιο δημοφιλής αθλητικός οργανισμός στο Στσέτσιν ιδρύθηκε στις 21 Απριλίου 1948 ως Κλουμπ Σπορτόβι Στορμ (Klub Sportowy Sztorm). Τα πρώτα του τμήματα ήταν του ποδοσφαίρου και της πυγμαχίας, όπου η ομάδα ποδοσφαίρου άρχισε να παίζει στο τοπικό πρωτάθλημα C-Class. Το Μάρτιο του 1949, διάφορα αθλητικά σωματεία στο Στσέτσιν (KS Sztorm, KS Cukrownik, KS Drukarz, Pocztowy KS) συγχωνεύθηκαν σε ένα μεγάλο οργανισμό που ονομάστηκε Κλουμπ Σπορτόβι Ζβιαζκόβιετς (Klub Sportowy Zwiazkowiec). Η ομάδα του Ζβιαζκόβιετς εντάχθηκε στο τοπικό πρωτάθλημα Α-Class, αντικαθιστώντας την Ποτστόβι ΚΣ (Pocztowy KS). Τον Νοέμβριο του 1950, η Ζβιαζκόβιετς διαλύθηκε και δημιουργήθηκε ένας νέος οργανισμός, ο Κλουμπ Σπορτόβι Κολέγιαζ Στσέτσιν (Klub Sportowy Kolejarz Szczecin). Η ομάδα ποδοσφαίρου του, υποστηριζόμενη από το Λιμάνι του Στσέτσιν, το 1953 προωθήθηκε στο νεοσύστατο Διαπεριφερειακό Πρωτάθλημα (Liga Miedzywojewodzka), το οποία κάλυπτε τις επαρχίες Στσέτσιν, Ζιελόνα Γκούρα και Πόζναν.
Το φθινόπωρο του 1955 η Κολέγιαζ μετονομάστηκε σε Πόγκον Στσέτσιν. Το όνομα και οι αποχρώσεις του συλλόγου είναι συνέχεια της Πόγκον Λβουφ. Το 1957 η Πόγκον τερμάτισε 2η στο Διαπεριφερειακό Πρωτάθλημα, κερδίζοντας την πρόκριση στα πλέι οφ της δεύτερης κατηγορίας. Αφού νίκησε τις Φλότα Γκντίνια, Κουγιάβιακ Βουοτσουάβεκ και Βάρτα Γκόζοβ, η Πόγκον κέρδισε για πρώτη φορά την άνοδο στη δεύτερη κατηγορία. Το 1958 η Πόγκον ήταν η νικήτρια του Βόρειου Ομίλου της Δεύτερης Κατηγορίας (37 πόντοι, γκολ 54-22, χωρίς να χάσει αγώνα), κερδίζοντας την άνοδο στην Εκστρακλάσα.
Στο ντεμπούτο της στην κορυφαία κατηγορία η Πόγκον έχασε εντός έδρας με 0-1 από τη Γκβάρντια Βαρσοβίας. Το 1960 η Πόγκον υποβιβάστηκε από την Εκστρακλάσα, για να επιστρέψει πάλι το 1962.
Τις περισσότερες χρονιές στις δεκαετίες του 1960 και του 1970 η Πόγκον συμμετείχε στην Εκστρακλάσα, αλλά παρέμεινε μια μεσαία ομάδα χωρίς καμία επιτυχία. Αυτό άλλαξε στις αρχές της δεκαετίας του 1980, όταν το 1981 προκρίθηκε στον τελικό του Κυπέλλου Πολωνίας χάνοντας με 0-1 από τη Λέγκια Βαρσοβίας. Το 1982 προκρίθηκε και πάλι στον τελικό του Κυπέλλου, χάνοντας με 0-1 από τη Λεχ Πόζναν. μικρογραφία|250x250εσ| [[Στάδιο Φλόριαν Κρίγκερ ]] Το 1984 η Πόγκον για πρώτη φορά στην ιστορία της ήταν μεταξύ των τριών κορυφαίων ομάδων στην Εκστρακλάσα, γεγονός που σήμαινε πρόκριση στο Κύπελλο ΟΥΕΦΑ. Στο ευρωπαϊκό ντεμπούτο της η Πόγκον αντιμετώπισε την Κολωνία, που είχε αστέρια όπως ο Τόνι Σούμαχερ, ο Πιέρ Λιτμπάρσκι και ο Κλάους Άλοφς. Στον πρώτο αγώνα (19 Σεπτεμβρίου 1984 στην Κολωνία) η Πόγκον έχασε 1-2. Στον δεύτερο αγώνα (3 Οκτωβρίου) η Πόγκον έχασε 0-1, αφού οι παίκτες της δεν κατάφεραν να σκοράρουν σε δύο πέναλτι.
Το 1987 η Πόγκον τερμάτισε στη 2η θέση. Υπό τον προπονητή Λέσεκ Γεζιέρσκι η ομάδα έπαιξε επιθετικά, σημειώνοντας πολλά γκολ. Με παίκτες όπως ο Μάριους Κούρας, ο Μάρεκ Οστρόβσκι και ο Μάρεκ Λέσνιακ, η Πόγκον βρισκόταν πίσω μόνο από τη Γκούρνικ Ζάμπζε. Στον πρώτο γύρο του κυπέλλου ΟΥΕΦΑ η Πόγκον αντιμετώπισε την Ελλάς Βερόνα. Στον πρώτο αγώνα (16 Σεπτεμβρίου 1987) η Πόγκον έφερε εντός έδρας ισοπαλία με 1-1. Δύο εβδομάδες αργότερα η πολωνική ομάδα έχασε στην Ιταλία με 1-3.
Το 2002 η Πόγκον ήταν στο χείλος της πτώχευσης. Ως αποτέλεσμα οι οπαδοί δημιούργησαν μια νέα ομάδα, με βάση τους παίκτες της δεύτερης ομάδας, στην τέταρτη κατηγορία. Ωστόσο ο ιδιοκτήτης της Πιοτρτσόβια Πιότρκουβ Τριμπινάλσκι Αντόνι Πτακ, αποφάσισε να μετακινήσει την ομάδα και μετονόμασε το σύλλογο σε ΜΚΣ Πόγκον Στσέτσιν. Η αρχική δυσπιστία χάθηκε, όταν η ομάδα είχε καλή απόδοση και χρησιμοποιούσε τοπικούς παίκτες, αλλά στα μέσα της σεζόν 2005-06 η ομάδα άρχισε να έχει κακή απόδοση και ο Πτακ αποφάσισε να αντικαταστήσει σχεδόν ολόκληρη την ομάδα μόνο με Βραζιλιάνους, καθιστώντας την «την πιο βραζιλιάνικη ομάδα εκτός Βραζιλίας». Ο Πτακ δημιούργησε επίσης μια μικρή προπονητική εγκατάσταση στο Γκούτουβ Μάουι, που σήμαινε ότι οι εντός έδρας αγώνες διεξάγονταν σχεδόν 500 χιλιόμετρα μακριά από το Στσέτσιν. Το πείραμα απέτυχε και το 2007 ο Πτακ απομακρύνθηκε από το ποδόσφαιρο, αφήνοντας το σύλλογο να ανοικοδομηθεί με βάση τον ομόλογο της 4ης κατηγορίας που δημιουργήθηκε αρχικά από τους οπαδούς και εν τω μεταξύ λειτουργούσε ως εφεδρική ομάδα.
Ο σύλλογος προήχθη στο Δυτική Όμιλο της νεοσύστατης 2 Λίγκα για την περίοδο 2007-08. Ο σύλλογος κέρδισε την άνοδο στην 1 Λίγκα, αφού τερμάτισε στη 2η θέση του Δυτικού Ομίλου της 2 Λίγκα 2008-09. Τελικά η Πόγκον επέστρεψε στην Εκστρακλάσα, αφού τερμάτισε στη 2η θέση της 1 Λίγκα τη σεζόν 2011-12.
Τμήμα χειροσφαίρισης
μικρογραφία| Πανό στην [[Αρένα Στσέτσιν.]] Η ομάδα χειροσφαίρισης ανδρών αγωνίζεται σήμερα στη Σουπερλίγκα.
Εξωτερικοί σύνδεσμοι
Κατηγορία:Αθλητικοί σύλλογοι Πολωνίας Κατηγορία:Ποδοσφαιρικές ομάδες Πολωνίας Κατηγορία:Ιδρύσεις ποδοσφαιρικών ομάδων το 1948 Κατηγορία:Πόγκον Στσέτσιν
Ροδόλφος του Άνχαλτ-Τσερμπστ
Ο Ροδόλφος, γερμ. Rudolf (28 Οκτωβρίου 1576 - 30 Ιουλίου 1621) από τον Οίκο των Ασκάνια ήταν πρίγκιπας του Άνχαλτ (1586-1603) και μετά του Άνχαλτ-Τσερμπστ (1603-1621).
Βιογραφία
Ήταν ο τέταρτος γιος του Ιωακείμ-Ερνέστου πρίγκιπα του Άνχαλτ και της Ελεονόρας, κόρης του Χριστοφόρου δούκα της Βυρτεμβέργης.
Το 1621 απεβίωσε σε ηλικία 45 ετών και τον διαδέχθηκε ο μόνος γιος του Ιωάννης ΣΤ΄.
Οικογένεια
Νυμφεύτηκε πρώτα το 1605 τη Δωροθέα-Χέντβιχ των Γουέλφων, κόρη του Ερρίκου-Ιουλίου δούκα του Μπράουνσβαϊγκ-Βόλφενμπυτελ-Λύνεμπουργκ και είχε τέκνα:
Το 1609 απεβίωσε η Ελεονόρα και ο Ροδόλφος έκανε το 1612 δεύτερο γάμο με τη Μαγδαληνή κυρία του Γιέβερ, κόρη του Ιωάννη Ζ΄ κόμη του Όλντενμπουρκ και είχε τέκνα:
Παραπομπές
Κατηγορία:Οίκος των Ασκάνια
Εκπαίδευση στη Βόρεια Μακεδονία
Το Σύνταγμα της Βόρειας Μακεδονίας επιβάλει δωρεάν και υποχρεωτική πρωτοβάθμια και δευτεροβάθμια εκπαίδευση στην Δημοκρατία της Βόρειας Μακεδονίας. Ο νόμος για την πρωτοβάθμια εκπαίδευση ορίζει ότι όλα τα παιδιά ηλικίας 6 έως 15 ετών φοιτούν στο σχολείο για εννέα υποχρεωτικά χρόνια. Ο νόμος για την δευτεροβάθμια εκπαίδευση ορίζει ότι όλοι οι έφηβοι ηλικίας 15 έως 19 ετών πρέπει να φοιτήσουν 4 χρόνια (ή 3 χρόνια ανάλογα με τον τύπο του σχολείου). Το 1996 το συνολικό ποσοστό εγγραφής στην πρωτοβάθμια εκπαίδευση άγγιξε το 99,1% ενώ το καθαρό ποσοστό εγγραφής στην πρωτοβάθμια ανήλθε στο 95,3%. Τα ποσοστά των κοριτσιών που εγκαταλείπουν την φοίτησή τους στην πρωτοβάθμια ή την δευτεροβάθμια εκπαίδευση είναι σε υψηλά επίπεδα, κυρίως μεταξύ των παιδιών των Ρομά.
Παραπομπές
Κατηγορία:Βόρεια Μακεδονία
Κάστρο του Σφιέτσιε
Το Τευτονικό Κάστρο του Σφιέτσιε (πολωνικά: Zamek krzyżacki w Świeciu) είναι κάστρο που βρίσκεται στο Σφιέτσιε. Τα ερείπια του κάστρου διατηρούνται σε πλήρες σχήμα από την όχθη του ποταμού Βιστούλα και του Βντα - μαζί με έναν κυκλικό πύργο που ολοκληρώνεται με μερλόν. Το κάστρο είναι μέρος ενός συγκροτήματος που χτίστηκε από τους Τεύτονες Ιππότες σε γοτθικό αρχιτεκτονικό στυλ. Το κάστρο χτίστηκε στη θέση ενός γκορντ των Πομεράνιων δούκων - που βρίσκεται δίπλα στο κάστρο. Παλαιότερα το κάστρο είχε τέσσερις γωνιακούς πύργους, ένας από τους οποίους σώθηκε. Το κάστρο περιβάλλεται από αμυντικό τείχος και τάφρο. Το 1410, το κάστρο λεηλατήθηκε από τις πολωνικές δυνάμεις που κατέστρεψαν το κάστρο. Το κάστρο ανήκε στο Στέμμα του Βασιλείου της Πολωνίας μετά τη Δεύτερη Ειρήνη του Θορν το 1466. Τον 16ο αιώνα, ο Καστελάνος Κονοπάτσκι ανακατασκεύασε το κάστρο σε αναγεννησιακό αρχιτεκτονικό στυλ. Το κάστρο καταστράφηκε μετά τον Κατακλυσμό και από τότε δεν ξαναχτίστηκε. Το κάστρο καταστράφηκε επιπλέον αφού οι πρωσικές δυνάμεις χρησιμοποίησαν το κάστρο ως χώρο εκπαίδευσης. Επί του παρόντος, το κάστρο στεγάζει ένα μουσείο, με τον πύργο και το κάστρο ανακαινισμένα.
Παραπομπές
Κατηγορία:Κάστρα στην Πολωνία Κατηγορία:Πόβιατ Σφιέτσιε
Μεγάλες Πεδιάδες
300px|thumb|right|Οι Μεγάλες Πεδιάδες (με πράσινο). Οι Μεγάλες πεδιάδες είναι μια μεγάλη επίπεδη έκταση (μία πεδιάδα), που η μεγαλύτερη επιφάνειά της καλύπτεται από λιβάδια, στέπα και ημιεπίπεδα λιβάδια, και βρίσκεται δυτικά από τον ποταμό Μισσισσιππή και ανατολικά από τα Βραχώδη Όρη στις Ηνωμένες Πολιτείες και τον Καναδά. Αυτή η περιοχή καλύπτει καθ΄ολοκληρία τις πολιτείες Κάνσας, Νεμπράσκα, Νότια Ντακότα και Βόρεια Ντακότα και μέρος από τις πολιτείες Κολοράντο, Μοντάνα, Νέο Μεξικό, Οκλαχόμα, Τέξας, Ουαϊόμινγκ και φτάνει μέχρι τις νότιες περιοχές των επαρχιών του Καναδά Αλμπέρτα, Μανιτόμπα και Σασκάτσουαν. Η περιοχή είναι πολύ γνωστή εξ αιτίας της ανατροφής μεγάλων αριθμών ζώων σε φάρμες και εκτεταμένων μη αρδευόμενων γεωργικών καλλιεργειών ξηρού τύπου.
Συνολική Έκταση
Η περιοχή εκτείνεται 800 χλμ. ανατολικά προς δυτικά και 3.200 χλμ. βόρεια προς νότια. Σε αυτή την περιοχή κατοικούσαν κοπάδια από αμερικανικούς βίσονες μέχρι που εξοντώθηκαν από τους κυνηγούς και σχεδόν αφανίστηκαν περί τα μέσα του 19ου αιώνα. Κατέχει μια περιοχή κατά προσέγγιση 1.300.000 τ.χλμ.
Γεωγραφία
Οι μεγάλες πεδιάδες είναι η πιο δυτική περιοχή των αχανών Αμερικάνικων πεδιάδων.
Κλίμα
Εν γένει το κλίμα είναι βαρύ ηπειρωτικό.
Αρχική Αμερικάνικη Εγκατάσταση=
Οι πρώτοι Αμερικάνοι ΠαλαιοΙνδιάνοι ήταν συνεχείς - διάδοχες φυλές καί ήταν γνωστές από προηγούμενες μετακινήσεις τους στις μεγάλες πεδιάδες πριν από 15.000 χρόνια.
International steppe-lands
Κατηγορία:Περιοχές των Ηνωμένων Πολιτειών Κατηγορία:Περιοχές του Καναδά
Biophilia
Το Biophilia είναι το έβδομο στούντιο άλμπουμ της Ισλανδής μουσικού Μπιορκ. Κυκλοφόρησε στις 5 Οκτωβρίου 2011 από την One Little Indian Records. Στην Αμερική κυκλοφόρησε από την Nonesuch Records, ενώ η Universal Music Group ανέλαβε τη διανομή για τις υπόλοιπες χώρες. Η Björk το συνέθεσε ως concept άλμπουμ, ανακαλύπτοντας τη σύνδεση μεταξύ της φύσης, της μουσικής και της τεχνολογίας. Είναι το τελευταίο της άλμπουμ με το στενό συνεργάτη της Mark Bell, καθώς πέθανε από χειρουργικές επιπλοκές.
Πρόκεται για ένα μουσικό πρότζεκτ. Θεωρείται το πρώτο άλμπουμ με δική του εφαρμογή για Android και IOS. Αυτή περιλαμβάνει μια σειρά εφαρμογών που αναφέρονται σε κάθε τραγούδι του δίσκου και συνδέουν τα θέματά του με τη μουσικολογία. Την κυκλοφορία του app ακολούθησε μια σειρά εκπαιδευτικών εργαστηρίων σε τέσσερις ηπείρους. άλμπουμ, Για τα τραγούδια του άλμπουμ κατασκευάστηκαν εκ νέου όργανα, υπό την καθοδήγηση της ίδιας της ερμηνεύτριας.
Θεματικοί άξονες
Στο άλμπουμ η Björk ασχολείται με τις επιστήμες που σχετίζονται με τη φύση. Κάθε τραγούδι αναφέρεται σε κάτι διαφορετικό:
Στο "Moon", θεματικός άξονας είναι το φεγγάρι, οι φάσεις του και η επίδραση που έχει στη Γη. Το "Thunderbolt" μιλάει για τους κεραυνούς και τις αστραπές. Το "Crystalline" αναφέρεται στο σχηματισμό των κρυστάλλων, ενώ στο "Cosmogony" οι στίχοι αναφέρονται σε διάφορες θεωρίες και μύθους για τη δημιουργία του κόσμου. Το "Dark Matter" σημαίνει Σκοτεινή ύλη, ένας υποθετικός τύπος ύλης στην αστρολογία που συνεισφέρει κατά μεγάλο ποσοστό στη συνολική μάζα του σύμπαντος. Για το "Hollow" η Björk εμπνεύστηκε από το DNA, ενώ στο "Virus" παρομοιάζει την αγάπη με αυτή ενός ιού για ένα κύτταρο και περιγράφει πως εισέρχεται και το καταστρέφει. Οι στίχοι του "Mutual Core" είναι επίσης μεταφορικοί και συγκρίνουν τις ανθρώπινες σχέσεις με τη δομή της Γης και τις Τεκτονικές πλάκες. Τέλος, το "Solstice" παρουσιάζει τη σχέση της βαρύτητας με τα ουράνια σώματα. μικρογραφία|206x206εσ|Η "Βαρυτική Άρπα", ένα απ' τα πειραματικά όργανα που κατασκευάστηκαν για το Biophilia.
Κυκλοφορία
Τέσσερα σίνγκλ κυκλοφόρησαν πριν το άλμπουμ, με πρώτο το "Crystalline" στις 28 Ιουνίου 2011. Ακολούθησαν τα "Cosmogony", "Virus" και "Moon".
Το εξώφυλλο του δίσκου αποκαλύφθηκε στις 17 Αυγούστου 2011. Την 1η Σεπτεμβρίου του ίδιου έτους, η ίδια ανακοίνωσε την αναβολή της κυκλοφορίας του για δύο εβδομάδες αργότερα, καθώς δεν ήταν ικανοποιημένη με την τελική του παραγωγή. Τελικά, το άλμπουμ επιβεβαιώθηκε πως θα κυκλοφορούσε στις 27 Σεπτεμβρίου. Tρεις εβδομάδες πριν την κυκλοφορία του, όμως, διέρρευσε στο διαδίκτυο. Το αμερικανικό NPR (National Public Radio) έκανε διαθέσιμο για streaming το δίσκο στις 5 Οκτωβρίου, την ίδια μέρα που ο δίσκος κυκλοφόρησε στην Ιαπωνία.
Τις ακόλουθες μέρες, το Biophilia κυκλοφόρησε παγκοσμίως, κυρίως στις 10 Οκτωβρίου για το Ηνωμένο Βασίλειο και μια μέρα αργότερα για την Αμερική. Εκτός από την κανονική έκδοση σε Digipak και πλαστική θήκη, κυκλοφόρησε μια deluxe με τρία επιπλέον κομμάτια. Μια άλλη ξεχωριστή έκδοση, που ονομάστηκε "Manual Edition" περιείχε ένα επιπλέον CD και κυκλοφόρησε σε ένα χρωματιστό βιβλίο 48 σελιδών. Η "Ultimate Art Edition" περιείχε τη δεύτερη σε ένα ξύλινο κουτί, με 10 μεταλικά Διαπασών, καθένα συντονισμένο στον τόνο κάθε τραγουδιού.
Τραγούδια
Οι στίχοι και η μουσική σε όλα τα τραγούδια γράφτηκαν από τη Björk, εκτός από τα σημειωμένα. Επίσης η παραγωγή σε όλα έγινε από την ίδια, εκτός από τα σημειωμένα.
Παραπομπές
Κατηγορία:Άλμπουμ του 2011 Κατηγορία:Μπιορκ Κατηγορία:Άλμπουμ της Μπιορκ
Γλώσσα Τσορτί
Η γλώσσα Τσορτί (ISO 639-3: caa, Ethnologue: Ch’orti’ ή Chorti, Glottolog: chor1273) ανήκει στη γλωσσική οικογένεια Μάγια και ομιλείται από τους ιθαγενείς Μάγια κυρίως στη Γουατεμάλα και δευτερευόντως στις Ονδούρες, με τον πληθυσμό να είναι γνωστός και ως Τσορτί Μάγια και τους φυσικούς ομιλητές να φτάνουν τους 30.000. Διδάσκεται στην πρωτοβάθμια εκπαίδευση, και χρησιμοποιεί τη λατινική γραφή.
Γιώργος Κοπανίδης
Ο Γιώργος Κοπανίδης (1928-2006) ήταν ποδοσφαιριστής που αγωνιζόταν σαν επιθετικός και διακρίθηκε κυριότερα τη δεκαετία του 1950.
Γλώσσα Τσορτί
Η γλώσσα προέρχεται απευθείας από την κλασική γλώσσα Μάγια η οποία χρησιμοποιούνταν στις αρχαίες επιγραφές του πολιτισμού των Μάγια με χρήση της ομώνυμης γραφής πριν την έλευση των Ευρωπαίων. Επίσης αποτελεί τη σύγχρονη εκδοχή της γλωσσικής ομάδας Τσολάν των Μάγια (Ch'olan σε χρήση μεταξύ 250 με 850 μ.Χ.), Άλλες συγχρονες διάλεκτοι των παλιών γλωσσών είναι η Τσοντάλ και η Τσολ. . Η γλώσσα θεωρείται σημαντική για την αποκρυπτογράφηση εν γένει των αρχαίων γλωσσών Μάγια.
Ακροπόταμος Αιτωλοακαρνανίας
Για συνώνυμους οικισμούς στην Ελλάδα δείτε το λήμμα: Ακροπόταμος (αποσαφήνιση)
Γλώσσα Τσορτί
Παραπομπές
Κατηγορία:Μάγια
Γιώργος Κοπανίδης
Βιογραφικό
Γεννήθηκε και μεγάλωσε στον Πειραιά και ξεκίνησε το ποδόσφαιρο από την Αθλητική Ένωση Καραβά. Το καλοκαίρι του 1950 πήρε μεταγραφή στον Ολυμπιακό Πειραιώς, αγωνιζόμενος αρχικά με την γ΄ αναπληρωματική ομάδα, με την οποία κατέκτησε το πρωτάθλημα γ΄ ομάδων Α΄ Κατηγορίας Ε.Π.Σ. Πειραιά της σεζόν 1950-51. Διακρίθηκε με τις αναπτυξιακές ομάδες του συλλόγου και το 1951 προωθήθηκε στην βασική πρώτη ομάδα του Ολυμπιακού, με τη φανέλα του οποίου αγωνίστηκε για μια διετία και κατέκτησε από 2 φορές το πρωτάθλημα Ε.Π.Σ. Πειραιά και το Κύπελλο Ελλάδας τις χρονιές 1951-52 και 1952-53, όπου αξιοσημείωτα είχε 2 συμμετοχές και 2 τέρματα στην παρουσία του στους τελικούς.
Ακροπόταμος Αιτωλοακαρνανίας
Ο Ακροπόταμος είναι πεδινός οικισμός του Δήμου Αγρινίου της Περιφερειακής Ενότητας Αιτωλοακαρνανίας. Σύμφωνα με την απογραφή του 2011, ο πληθυσμός του ανέρχεται στους 108 κατοίκους.
Γιώργος Κοπανίδης
Βιογραφικό
Κατόπιν αγωνίστηκε στον Άρη Πειραιώς, από τον οποίο μεταπήδησε στην Προοδευτική, για να κλείσει την καριέρα του το 1958. Στον Άρη Πειραιώς είχε συμπαίκτες μεταξύ άλλων τους Αντώνη Δερμάτη και Τάσο Βασιλείου και με τη φανέλα τις Προοδευτικής αγωνίστηκε εκτός από το Πειραϊκό πρωτάθλημα και 1 χρονιά (1956-57) στο Πανελλήνιο πρωτάθλημα, έχοντας συμπαίκτες μεταξύ άλλων τους πρώην συμπαίκτες του στον Ολυμπιακό Μάκη Γερμενή, Γιώργο Κανσό και Κώστα Καρπαθάκη.
Ακροπόταμος Αιτωλοακαρνανίας
Γεωγραφία - Ιστορία
Ο Ακροπόταμος βρίσκεται βορειοδυτικά της λίμνης Τριχωνίδας στον κάμπο του Αγρινίου σε απόσταση 4 χλμ. νοτιοανατολικά από το κέντρο της πόλης και ουσιαστικά αποτελεί περίχωρό της. Είναι κτισμένος στις δυτικές όχθες του χείμαρρου Ερμίτσα, σε υψόμετρο 110 μέτρων, ενώ στις ανατολικές είναι η Νέα Αβόρανη και στη βόρεια άκρη του χωριού περνάει η Ε.Ο. Αγρινίου - Θέρμου.
Γιώργος Κοπανίδης
Βιογραφικό
Μετά το τέλος της ποδοσφαιρικής του σταδιοδρομίας αγωνιζόταν στον καθιερωμένο αγώνα παλαιμάχων Βραδυποριακός - Ταλαιπωριακός, μεταξύ των βετεράνων ποδοσφαιριστών του Ολυμπιακού και της Προοδευτικής αντίστοιχα.
Ακροπόταμος Αιτωλοακαρνανίας
Γεωγραφία - Ιστορία
Απογράφεται επίσημα για πρώτη φορά το 1991 ως οικισμός του δήμου Αγρινίου. Σύμφωνα με το πρόγραμμα Καλλικράτης ανήκει στη δημοτική κοινότητα Αγρινίου που υπάγεται στη δημοτική ενότητα Αγρινίου του Δήμου Αγρινίου.
Παραπομπές
Κατηγορία:Χωριά του νομού Αιτωλοακαρνανίας Κατηγορία:Δήμος Αγρινίου
Γιώργος Κοπανίδης
Βιογραφικό
Έχασε τη ζωή στις 9 Οκτωβρίου του 2006 στην ηλικία των 78 ετών, όταν και τον παρέσυρε ένα αυτοκίνητο σε τροχαίο δυστύχημα στον Πειραιά.
Παραπομπές
Κατηγορία:Έλληνες ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Άρη Πειραιώς Κατηγορία:Ποδοσφαιριστές Ολυμπιακού Πειραιώς Κατηγορία:Ποδοσφαιριστές Προοδευτικής Κατηγορία:Ποδοσφαιριστές Σούπερ Λιγκ Ελλάδας
Τανζίλα Χαν
Η Τανζίλα Χαν είναι πακιστανική ακτιβίστρια για δικαιώματα αναπηρίας, συγγραφέας, ομιλίατρια παρακίνησης και ιδρυτής της Girlythings, μίας εφαρμογής για κινητά που παρέχει σερβιέτες σε γυναίκες με αναπηρία. Η Χαν επικεντρώνεται στην ευαισθητοποίηση και την πρόσβαση στην αναπαραγωγική υγεία και εκπαίδευση, ειδικά για άτομα με αναπηρία. Έχει γράψει πολλά βιβλία σχετικά με το θέμα, καθώς και δημόσια ομιλίες και σεμινάρια. Εργάζεται επίσης για την αποστιγματοποίηση των αναπηριών στο Πακιστάν.
Νεαρή ηλικία
Η Χαν είναι καθηλωμένη σε αναπηρικό καροτσάκι εκ γενετής. Σε νεαρή ηλικία ασχολήθηκε με το θέατρο, σκηνοθετώντας μία παραγωγή της Οικογένειας Άνταμς Rendezvous. Αργότερα εργάστηκε για την κατασκήνωση νέων από όλο τον κόσμο που φέρνουν την αλλαγή και για μία Διάσκεψη κορυφής για τον ακτιβισμό των νέων, σχεδιάζοντας αρκετά εργαστήρια για την τελευταία. Αργότερα θα επανεξετάσει το μέσο του θεάτρου στο "Theatre of the Taboo", μία εκπαιδευτική ενότητα για σεξουαλική και αναπαραγωγική υγεία και δικαιώματα και συναφή θέματα.
Girly Things
Λόγω του ενδημικού ταμπού της εμμήνου ρύσεως, η πρόσβαση σε προϊόντα γυναικείας υγιεινής είναι αναξιόπιστη στο Πακιστάν. Η Τανζίλα Χαν δημιούργησε τη νεοφυή επιχείρηση Girly Things PK για να τις κάνει διαθέσιμες σε όλες τις γυναίκες στο Πακιστάν, παρέχοντας σερβιέτες στις γυναίκες στο σπίτι και σε επείγουσες καταστάσεις, με τον τρόπο μίας υπηρεσίας παράδοσης φαγητού. Τα επείγοντα κιτ περιλαμβάνουν "ένα εσώρουχο μίας χρήσης, τρεις σερβιέτες και ένα εργαλείο αφαίρεση λεκέδων αίματος", το οποίο είναι ένα πρωτότυπο προϊόν. Η Χαν αναφέρει μία προσωπική εμπειρία της περιόδου της που ξεκίνησε ενώ έκανε εξωτερικές δουλειές. Βρισκόταν σε επείγουσα ανάγκη, αλλά τα καταστήματα δεν ήταν προσβάσιμα σε χρήστες αναπηρικών αμαξιδίων όπως η ίδια. Η εταιρεία στοχεύει επίσης να επεκταθεί στην προσφορά αντισυλληπτικών. Η εταιρεία προσφέρει και άλλα προϊόντα που οι γυναίκες μπορεί να νιώθουν άβολα να αγοράζουν από καταστήματα, όπως καλύμματα καθισμάτων τουαλέτας και κρέμες αποτρίχωσης και ερευνά μέσα για την υγειονομική απόρριψη χρησιμοποιημένων σερβιετών.
Εργα
Η Χαν δημοσίευσε το πρώτο της βιβλίο μόλις στην ηλικία των 16 και χρησιμοποίησε τα έσοδα για να χρηματοδοτήσει κοινοτικά έργα στην περιοχή της. Έχει γράψει τα ακόλουθα έργα:
Βραβεία
Η Χαν έχει κερδίσει τα ακόλουθα βραβεία για τον ακτιβισμό της:
Παραπομπές
Κατηγορία:Πακιστανοί ακτιβιστές
Κοινωνία Χουνμιντζόνγκουμ
Η Κοινωνία Χουνμιντζόνγκουμ (Χάντσα: 訓民正音学会), μερικές φορές γνωστό ως "Ινστιτούτο έρευνας Χουνμιντζόνγκουμ" σε αγγλόφωνες εφημερίδες, είναι ένας ιδιωτικός οργανισμός στη Σεούλ αφιερωμένος στη διάδοση του χάνγκουλ σε όλες τις άγραφες γλώσσες του κόσμου. Το Χουνμιντζόνγκουμ ήταν το αρχικό όνομα του χάνγκουλ. Η κοινωνία ιδρύθηκε από τη Λι Κι-ναμ, μία συνταξιούχα κτηματομεσίτρια, το 2007, αφού απέτυχε να εισαγάγει το χάνγκουλ στη τουνγκουζική γλώσσα Οροτσέν στο Χεϊλονγκτσιάνγκ της Κίνας, στη γλώσσα Τσεπάνγκ του Νεπάλ και στη γλώσσα Λάχου στην επαρχία Τσιάνγκ Μάι στην Ταϊλάνδη. Απέδωσε αυτές τις αποτυχίες σε μια εξάρτηση από Κορεάτες χριστιανικούς ιεραποστόλους στις χώρες εκείνες, των οποίων η πρωταρχική εστίαση δεν ήταν η γλωσσολογία ή η παιδεία.